Krobo Edusei

Krobo Edusei (26 December 1914 – 13 February 1984) be Ghanaian politician den member of Kwame Nkrumah ein government. He be popular, outspoken den prominent Ashanti activist wey dey mobilise support among de Ashantis for Nkrumah ein independence movement. He serve as Minister without Portfolio, Minister for Agriculture, Minister for Transport den Communication den Minister for de Interior under Nkrumah.

 Early years 
Na dem born Krobo Edusei on 26 December 1914 insyd de village of Ampabame, wey dey locate insyd de Ashanti region. Na ein poppie be Kwabena Edusei den ein mommie, Ama Darkowah.Asiedu-Acquah, Emmanuel (2011-01-01), "Edusei, Krobo", Dictionary of African Biography, Oxford University Press, doi:10.1093/acref/9780195382075.001.0001/acref-9780195382075-e-0599, ISBN 978-0-19-538207-5, retrieved 2025-01-08

 After Nkrumah - PNP den Limann 
After dem overthrow Nkrumah ein government, Edusei go prison but dem later release am. He continue to dey politically active den very influential as senior member of de People's National Party (PNP), a party wey rise from de ashes of de Nkrumaist CPP. Wen de PNP win Ghana ein second post-Nkrumah elections (de first one Dr Kofi Abrefa Busia win), Edusei turn powerful figure insyd Hilla Limann ein government. After dem overthrow de Limann government for 1981, Edusei go prison again. Dem release am for 1983, den he die shortly after from complications from diabetes.

 Family 
Krobo Edusei marry three times wey na he get chaw kiddies wey still dey active for Ghana ein business world. De more well known ones among ein kiddies include prominent millionaire Ghanaian businessman den ports operator, Yaw Krobo Edusei; Lucy Lamptey, former legal director of de Ghanaian government agency Social Security and National Insurance Trust; property entrepreneur den former Coca-Cola executive, Comfort Emden; den Catherine Krobo Edusei, entrepreneur, owner den CEO of de Eden Tree brand.

 References 

Category:1914 births
Category:1983 deaths
Category:Ghanaians
Category:Human
Category:Ghanaian MPs 1954–1956
Category:Ghanaian MPs 1956–1965
Category:Ministers for de interior of Ghana
Category:Communications ministers of Ghana
Category:Ministers for transport of Ghana
Category:Agriculture ministers of Ghana
Category:Convention People's Party (Ghana) politicians
Category:Ghanaian independence activists
Category:Ashanti people
Category:Diabetes-related deaths
Category:Prisoners den detainees of Ghana